
ORDIN 
Nr. ................../.......................
pentru aprobarea derogării pentru unele specii din fauna sălbatică


            Având în vedere Referatul de aprobare nr. DB 139810/04.11.2026 al Direcției Biodiversitate, 
Ținând seama de avizul Academiei Române CMN, nr. 510/27.10.2026
Luând în considerare prevederile art.1 alin.(1) lit.c) din Procedura de stabilire a derogărilor de la măsurile de protecție a speciilor de floră și faună sălbatică, aprobată prin Ordinul ministrului mediului și al ministrului agriculturii, pădurilor și dezvoltării rurale nr. 203/14/2009,
În temeiul prevederilor art.38 alin.(1) lit. f) și alin.(2) din Ordonanța de urgență a Guvernului nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificări și completări prin Legea nr.49/2011, cu modificările și completările ulterioare, ale art.57 alin.(1), (4) și (5) din Ordonanța de urgență a Guvernului nr.57/2019 privind Codul administrativ, cu modificările și completările ulterioare, precum și ale art.13 alin.(4) din Hotărârea Guvernului nr.43/2020 privind  organizarea și funcționarea Ministerului Mediului, Apelor și Pădurilor, cu modificările și completările ulterioare,
ministrul mediului, apelor și pădurilor emite următorul 
 
ORDIN:

 	Art. 1 – Prin derogare de la prevederile art.33 alin.(2) din Ordonanța de urgență a Guvernului nr.57/2007 privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificări și completări prin Legea nr.49/2011, cu modificările și completările ulterioare, se aprobă recoltarea unui număr de exemplare din specii de faună sălbatică de pe raza Aeroportului Internațional „Henri Coandă” – Otopeni,  Aeroportului Internațional „Aurel Vlaicu” – Băneasa și Unitatea Militară 01961 – Transporturi Aeriene, după cum urmează:

	Nr. crt.
	Denumire specie
	Nr. exemplare

	1
	Cioară de semănătură (Corvus frugilegus)
	800

	2
	Cioară grivă (Corvus corone cornix)
	800

	3
	Stăncuță (Corvus monedula)
	400

	4
	Coțofană (Pica pica)
	800

	5
	Fazan (Phasianus colchicus)
	80

	6
	Potârniche (Perdix perdix)
	40

	7
	Graur (Sturnus vulgaris)
	800

	8
	Porumbel gulerat (Columba palumbus)
	150

	9
	Guguștiuc (Streptopelia decaocto)
	150

	10
	Rață mare (Anas platyrhynchos)
	15

	11
	Stârc cenușiu (Ardea cinerea)
	20

	12
	Sturz de iarnă, cocoșar (Turdus pilaris)
	100

	13
	Nagâț (Vanellus vanellus)
	15

	14
	Pescăruș pontic (Larus cachinnans)
	150

	15
	Vânturel roșu (Falco tinnuculus)
	15



Art. 2 - (1) Derogarea se stabilește începând cu data de 01.01.2027, până la data de 31 decembrie 2027. 
(2) Recoltarea exemplarelor din speciile prevăzute la art. 1 se va face prin împușcare.
(3) Recoltarea exemplarelor din speciile de faună sălbatică, în condițiile alin. (2), se realizează numai de către Asociația Vânătorilor și Pescarilor Sportivi „Lunca” București, denumită în continuare beneficiarul, cu personal tehnic de specialitate și cu respectarea prevederilor Legii vânătorii și protecției fondului cinegetic nr. 407/2006, cu modificările și completările ulterioare.
(4) Pentru activitatea prevăzută la alin. (2) se va solicita și obține autorizația de mediu pentru capturare/recoltare.

Art. 3 - (1) În termen de 7 zile de la data recoltării, beneficiarul are obligația să transmită direcției județene pentru protecția mediului, de pe raza administrativ-teritorială unde s-a desfășurat acțiunea de capturare/recoltare, un raport asupra fiecărei acțiuni derulate în baza derogării obținute, însoțit de copia  autorizației de vânătoare. 
(2) Modelul raportului asupra acțiunii derulate în baza derogării obținute este prevăzut în anexa care face parte integrantă din prezentul ordin.
(3) Direcția județeană pentru protecția mediului transmite Agenției Naționale pentru Mediu și Arii Protejate, în maximum 30 de zile de la data aplicării derogării, un raport referitor la rezultatele acesteia în baza datelor prevăzute la alin.(1).

Art. 4 – Controlul aplicării derogării se exercită de către personalul împuternicit din cadrul subunităților teritoriale de specialitate ale autorității publice centrale care răspunde de protecția mediului.

 	Art. 5 –  Prezentul ordin se publică în Monitorul Oficial al României, Partea I.

ANEXA
 
     la Ordinul ministrului mediului, apelor și pădurilor nr. …………………..


RAPORT
asupra acțiunii derulate în baza derogării obținute
- model -

    Solicitant ...............................................................
    ..........................................................................
    Specia pentru care s-a acordat derogarea
    ..........................................................................
    Numărul exemplarelor .....................................................
    Stadiul de dezvoltare ....................................................
    Starea exemplarelor înainte de prelevare .................................
    Starea exemplarelor după prelevare .......................................
    Locul de prelevare .......................................................
    ..........................................................................
    Data prelevării ..........................................................
    Mijloace, instalații și metode avute în vedere ...........................
    ..........................................................................
    ..........................................................................
    Stocarea și destinația specimenelor ......................................
    ..........................................................................

MOTIVUL RECOLTĂRII/DEROGĂRII
     _
    |_| În interesul protejării faunei și florei sălbatice, precum şi al conservării habitatelor naturale
     _
    |_| Pentru prevenirea producerii unor daune importante, în special asupra culturilor agricole, animalelor domestice, pădurilor, pescăriilor, apelor și altor bunuri
     _
    |_| În interesul sănătății și al securității publice sau pentru alte rațiuni de interes public major, inclusiv de natură socială ori economică și pentru consecințe benefice de importanță fundamentală pentru mediu
     _
    |_| În scopuri de repopulare și reintroducere a acestor specii, precum și pentru operațiuni de reproducere necesare în acest scop
     _
    |_| Pentru a permite, în condiții strict controlate, într-o manieră selectivă și într-o măsură limitată, prinderea sau deținerea unui număr limitat și specificat de exemplare.
 
    |_| În interesul siguranţei aeriene, pentru toate speciile de păsări, inclusiv cele migratoare

    (Atașați documentele care să justifice recoltarea exemplarelor în conformitate cu motivul derogării.)

    Data .....................................................................
    Semnătura ............................................................

